O‘zbekiston Respublikasi Prezidentining 2023-yil 12-maydagi **“Inson huquqlari umumjahon deklaratsiyasi qabul qilinganining 75 yilligini keng nishonlash to‘g‘risida”**gi PF-70-sonli Farmoni bilan tasdiqlangan ilovaning 17-3-bandida ta’lim muassasalarida maktab o‘quvchilari va talabalar o‘rtasida **“Inson huquqlari bilimdoni”** ko‘rik-tanlovini tashkil etish vazifasi belgilangan.

Mazkur topshiriq ijrosi ta’minlash maqsadida “Inson huquqlari bilimdoni” tanlovining namunaviy Nizomi ishlab chiqildi.

**“Inson huquqlari bilimdoni -2023”**

**ko‘rik-tanlovini o‘tkazish to‘g‘risida**

**NIZOM**

1. **Umumiy qoidalar**

1.1. Mazkur nizom “**Inson huquqlari bilimdoni - 2023**” ko‘rik-tanlovining o‘tkazish tartibini belgilaydi.

1.2. Ko‘rik tanlov institut talabalar doirasida inson huquqlari sohasidagi nazariy va amaliy bilimlarini ko‘rsatish hamda amaliyotda qo‘llashga qaratilgan ustuvor vazifalarni izchil amalga oshirishga qaratilgan.

**II. Ko‘rik-tanlovning maqsad va vazifalari**

2.1. **“Inson huquqlari bilimdoni - 2023”** ko‘rik-tanlovining asosiy maqsadi iqtidorli yosh talabalarni aniqlash, ularni qo‘llab-quvvatlash, yuksak bilimli, mustaqil fikrlaydigan, inson huquqlari bo‘yicha mukammal bilim va ko‘nikmaga ega bo‘lgan, zamonaviy g‘oya loyihalarini qo‘llab quvvatlash, inson huquqlari bo‘yicha huquqiy savodxonlik oshirish, yoshlarning inson huquqlari va erkinliklari sohasidagi xabardorligini oshirishdan iborat.

**III. Ko‘rik-tanlovni tashkil etish**

3.1. Institut talabalaridan ko‘rik-tanlovda ishtirok etish istagini bildirgan talabalar [adtitanlovbot](https://t.me/adtitanlovbot) ga ariza topshiradi. Ariza yuborish tartibi: tanlovda ishtirok etsih istagidagi talabalar ism, familiya, fakulteti, guruh raqami, bog‘lanish uchun telefon raqamini, tanlovda qatnashishi uchun tanlagan nominatsiyasini, to‘liq shaklda bitta xabarga joylagan holatda yuborishlari so‘raladi.

3.2. Ko‘rik-tanlovga ariza topshirish 2023-yil 20-noyabrdan 1-dekabr soat 18:00 ga qadar davom etadi. Ushbu vaqtdan keyingi arizalar qabul qilinmaydi.

3.3.  Ko‘rik-tanlov jarayoni va natijalari to‘g‘risidagi ma’lumotlar institutning rasmiy kanalida yoritib boriladi.

**IV. Ko‘rik-tanlovni o‘tkazish joyi va muddati**

4.1. Ko‘rik-tanlov 2023-yil 6-7-dekabr kunlari har bir institutning asosiy binosida o‘tkaziladi.

**V. Ko‘rik-tanlov nominatsiyalari va baholash me’zonlari**

5.1. Ko‘rik-tanlovning **“Eng yaxshi inson huquqlari bilimdoni”** nominatsiyasi - 50 ta savoldan iborat test sinovlari shaklida tasdiqlanadi. Har bir to‘g‘ri javobga 2 balldan baholash tartibi o‘rnatiladi.

5.2.Ko‘rik-tanlovning **“Eng yaxshi inson huquqlari universal shartnomalari bilimdoni”** nominatsiyasi – 30 ta savoldan iborat test sinovlari va yozma insho (esse) shaklida joriy etiladi.

5.3.Ko‘rik-tanlovning **“Eng yaxshi inson huquqlari sohasidagi qonunchilik takliflari”** nominatsiyasi - MS PowerPoint programmasi orqali prezentatsiya shaklida hamda yozma insho (esse shaklida) qabul qilinadi.

5.4.Ko‘rik-tanlovning **“Eng yaxshi innovatsion g‘oya muallifi”** nominatsiyasi - aholiga qulaylik yaratish yo‘nalishida yaratilgan g‘oyalarni tanlov hay’ati tomonidan baholanadi.

**VI. Ko‘rik-tanlovda ishtirok etish tartibi**

6.1. Ko‘rik-tanlov ishtirokchisi o‘z ishtirokini ma’lum qilish maqsadida ushbu Nizomning 3.2-bandida keltirilgan tartib asosida ro‘yxatdan o‘tgan bo‘lishi shart.

6.2 Ko‘rik-tanlov nominatsiyalari ayrimlari test shaklida va yozma insho (esse) shaklida, hamda qonunchilik takliflari yozma ish shaklida olib boriladi, innovasion g‘oyalar bundan mustasno.

6.3. Nominatsiyalar bo‘yicha ishtirokchilar tegishli o‘quv yilida bajarilgan hamda boshqa ko‘rik-tanlovda ishtirok etmagan uchtagacha loyiha, o‘z loyihalari bilan qatnashishi mumkin. Ekspert guruhi ijodiy ishlarni saralashni o‘z zimmasiga oladi.

6.4. Ko‘rsatilgan muddatdan kechikib taqdim etilgan va belgilangan tartibda rasmiylashtirilmagan ishtirokchilar ko‘rik-tanlovga qo‘yilmaydi.

**VII. Ko‘rik-tanlovga taqdim etiladigan loyiha, ishlanma   
va ijodiy ishlar uchun talablar**

71. Loyiha, takliflar va ijodiy ishlarda dolzarblilik, innovatsion g‘oya, yechim va inson huquqlari sohasida o‘z aksini topishi lozim.

7.2. Ko‘rik-tanlov ishtirokchisi, loyiha, takliflar va ijodiy ishlar to‘g‘risidagi ma’lumotlarni o‘z vaqtida taqdim etishi shart.

7.3. Ko‘rik-tanlovda ishtirok etuvchilar soni cheklanmagan.

7.4. Ijodiy ishlar o‘rtasida raqobat yoki ballar teng bo‘lganda, loyiha   
va ishlanmalarga doir ish mualliflariga komissiya a’zolari tomonidan savollar berilishi mumkin.

7.5. Ko‘rik-tanlov g‘oliblari hay’at a’zolari tomonidan aniqlanadi.

**VIII. Ko‘rik-tanlov g‘oliblarini taqdirlash**

8.1. Ko‘rik-tanlovning yakuniy bosqichida taqdim etilgan barcha loyiha, ishlanma va ijodiy ishlar nominatsiyalar bo‘yicha ko‘rik-tanlov komissiya a’zolari tomonidan g‘oliblar aniqlanadi.

8.2. Ko‘rik-tanlov g‘oliblarning ishlarini baholash natijasiga ko‘ra, birinchi o‘rin I darajali, ikkinchi o‘rin II darajali va uchinchi o‘rin III darajali diplom hamda qimmatbaho sovg‘alari bilan taqdirlanadi.

8.3. Ko‘rik-tanlovning boshqa ishtirokchilari faol ishtiroki uchun tashakkurnomasi bilan taqdirlanadi.